Tiener al weke lank vermisPatricia, wat donker van gelaat is, het die Môreson-kinderhuis op 19 Maart verlaat, maar nooit weer teruggekeer nie. (Argieffoto ter illustrasie.) Die polisie se eenheid vir gesinsgeweld en seksuele misdade in George, Wes-Kaap, is op soek na ’n vermiste tiener, Patricia van Wyk (13). Patricia, wat donker van gelaat is, het die Môreson-kinderhuis op 19 Maart verlaat, maar nooit weer teruggekeer nie. Luidens ’n polisieverklaring is sy moontlik in die omgewing van Rosemoor en Conville gesien waar sy vermoedelik by vriende gekuier het. “Daar word ’n beroep op die gemeenskap gedoen om met enige inligting vorendag te kom wat kan help om haar veilig op te spoor,” het kapt. Malcolm Pojie Donderdag in ŉ verklaring gesê. Die publiek word versoek om die eenheid by 044 803 4616 of 083 629 0175 te kontak met enige inligting oor waar Patricia haar moontlik bevind.